Povzetek revizijskega poročila
Izplačevanje dodatkov zaradi epidemije covida-19 v Psihiatrični bolnišnici Vojnik

Računsko sodišče je izvedlo revizijo pravilnosti izplačevanja dodatkov zaradi epidemije covida-19 v letu 2021 v 6 javnih zdravstvenih zavodih, in sicer v Ortopedski bolnišnici Valdoltra, Univerzitetnem rehabilitacijskem inštitutu Republike Slovenije – Soča, Zdravstvenem domu Trbovlje, Zdravstvenem domu Idrija, Psihiatrični bolnišnici Vojnik (v nadaljevanju: bolnišnica) in Psihiatrični bolnišnici Begunje.

**Cilj revizije** je bil izrek mnenja o pravilnosti poslovanja v delu, ki se nanaša na določanje in obračunavanja covidnih dodatkov v letu 2021. Računsko sodišče je o pravilnosti tega dela poslovanja bolnišnici izreklo **pozitivno mnenje,** ker je ocenilo, da je v vseh pomembnih pogledih poslovala v skladu s predpisi in usmeritvami.

Ljubljana, 23. decembra 2022